'Dojane sinodale' pentru clericii și monahii care se implică în campaniile electorale
Sfântul Sinod al Bisericii Ortodoxe Române (BOR) a aprobat în cadrul unei ședințe de lucru desfășurate sub președinția Patriarhului Daniel, o serie de măsuri referitoare la respectarea disciplinei canonice și statutare în rândul clericilor. Printre acestea se numără și aplicarea unei 'dojane sinodale scrise' pentru cei care au încălcat regulile impuse de Biserică.